Ericu950/Stoicheia-meter-silver huggingface dataset:
16 , 16  παρ ἑαυτῷ συνέλεξεν οὐκ ἀνθρώπους μᾶλλον ἢ λογισμοὺς καὶ τρόπους 0 ·
ὃ γὰρ ἐπέβαλεν ἑκάστῳ , τοῦτ ἀπεκληρώθη προνοητικῶς , ὡς μή θ ὑστερῆσαι μήτ  αὖ περιττεῦσαι .
τὸ δὲ παραπλήσιον τῆς κατ ἀναλογίαν ἰσότητος ἔστιν εὑρεῖν καὶ ἐπὶ τοῦ λεγομένου Πάσχα .
πάσχα δέ ἐστιν , ὅταν ἡ ψυχὴ τὸ μὲν ἄλογον πάθος ἀπομαθεῖν μελετᾷ , τὴν δ εὔλογον εὐπάθειαν ἑκουσίως πάσχῃ ·
διείρηται γάρ , „ ἐὰν ὀλίγοι ὦσιν οἱ ἐν τῇ οἰκίᾳ , ὥστε μὴ ἱκανοὺς εἶναι εἰς τὸ πρόβατον , τὸν πλησίον γείτονα προσλαβεῖν , κατ ἀριθμὸν ψυχῶν , ἵν ἕκαστος τὸ ἀρκοῦν αὐτῷ συναριθμῆται “  Exod .
12 , 4  , μοῖραν , ἧς ἐστιν ἐπάξιός τε καὶ χρεῖος , εὑρισκόμενος .
ἐπειδὰν δὲ καὶ τρόπον χώρας τὴν ἀρετὴν εἰς τοὺς οἰκήτορας αὐτῆς ἐθελήσῃ διανέμειν , τοῖς πλείοσι πλεονάζειν καὶ τοῖς ἐλάττοσιν ἐλαττοῦν τὴν κατάσχεσιν προστάττει  Num .
35 , 8  , δικαιῶν μή τε τοὺς μείζους ἐλαττόνων ἀξιοῦν  κενοὶ γὰρ ἐπιστήμης ἔσονται  μή τε τοὺς ἐλάττους μειζόνων 0 ·
χωρῆσαι γὰρ τὸ μέγεθος αὐτῶν οὐ δυνήσονται .
τῆς δὲ κατ ἀριθμὸν ἰσότητος ἐναργέστατον δεῖγμά ἐστι τά τε τῶν δώδεκα ἀρχόντων ἱερὰ δῶρα  Num .
καὶ ἔτι τὰ ἀπὸ τῶν δώρων διανεμόμενα τοῖς ἱερεῦσιν 0 ·
„ ἑκάστῳ “ γάρ φησι „ τῶν υἱῶν Ἀαρὼν ἔσται τὸ ἴσον “  Lev .
παγκάλη δὲ καὶ ἡ περὶ τὴν σύνθεσιν τῶν ἐκθυμιωμένων ἐστὶν ἰσότης ·
„ λάβε σεαυτῷ ἡδύσματα , στακτήν , ὄνυχα καὶ χαλβάνην ἡδυσμοῦ καὶ λίβανον διαφανῆ , ἴσον ἴσῳ , καὶ ποιήσουσιν αὐτὸ θυμίαμα μύρον , μυρεψοῦ ἔργον συνθέσεως καθαρᾶς , ἔργον ἅγιον “  Exod .
ἕκαστον γὰρ τῶν μερῶν ἑκάστῳ φησὶ δεῖν ἴσον συνέρχεσθαι πρὸς τὴν τοῦ ὅλου κρᾶσιν .
ἔστι δ οἶμαι τὰ τέτταρα ταῦτα , ἐξ ὧν τὸ θυμίαμα συντίθεται , σύμβολα τῶν στοιχείων , ἐξ ὧν ἀπετελέσθη σύμπας ὁ κόσμος .
στακτὴν μὲν γὰρ ὕδατι , γῇ δὲ ὄνυχα , χαλβάνην δὲ ἀέρι , τὸν δὲ διαφανῆ λιβανωτὸν πυρὶ ἀπεικάζει 0 1 ·
στακτὴ μὲν γὰρ παρὰ τὰς σταγόνας ὑδατῶδες , ξηρὸν δὲ ὄνυξ καὶ γεῶδες , τῇ δὲ χαλβάνῃ τὸ ἡδυσμοῦ πρὸς τὴν ἀέρος ἔμφασιν προσετέθη  τὸ γὰρ εὐῶδες ἐν ἀέρι  , τῷ δὲ λιβανωτῷ τὸ διαφανὲς πρὸς φωτὸς ἔνδειξιν 0 1 .
διὸ καὶ τὰ βάρος ἔχοντα τῶν κούφων διεχώρισε , τὰ μὲν τῷ συμπλεκτικῷ συνδέσμῳ ἑνώσας , τὰ δὲ διαλελυμένως ἐξενεγκών ·
„ λάβε σεαυτῷ ἡδύσματα , στακτήν , ὄνυχα “ , ταῦτα ἀσύνδετα , τῶν βάρος ἐχόντων , ὕδατός τε καὶ γῆς , σύμβολα , εἶτα ἀφ ἑτέρας ἀρχῆς μετὰ συμπλοκῆς „ καὶ χαλβάνην ἡδυσμοῦ καὶ λίβανον διαφανῆ “ , ταῦτα πάλιν καθ ἑαυτά , τῶν κούφων , ἀέρος καὶ πυρός ,  τὰ  σημεῖα 0 .
τὴν δὲ τούτων ἐμμελῆ σύνθεσίν τε καὶ κρᾶσιν τὸ πρεσβύτατον καὶ τελειότατον ἔργον ἅγιον ὡς ἀληθῶς εἶναι συμβέβηκε , τὸν κόσμον , ὃν διὰ συμβόλου τοῦ θυμιάματος οἴεται δεῖν εὐχαριστεῖν τῷ πεποιηκότι , ἵνα λόγῳ μὲν ἡ μυρεψικῇ τέχνῃ κατασκευασθεῖσα σύνθεσις ἐκθυμιᾶται , ἔργῳ δὲ ὁ θείᾳ σοφίᾳ δημιουργηθεὶς κόσμος ἅπας ἀναφέρηται πρωὶ καὶ δειλινῆς ὁλοκαυτούμενος .
βίος γὰρ ἐμπρεπὴς κόσμῳ τῷ πατρὶ καὶ ποιητῇ συνεχῶς καὶ ἀδιαστάτως εὐχαριστεῖν , μονονοὺκ ἐκθυμιῶντι καὶ ἀναστοιχειοῦντι ἑαυτὸν πρὸς ἔνδειξιν τοῦ μηδὲν θησαυρίζεσθαι , ἀλλ  ὅλον ἑαυτὸν ἀνάθημα ἀνατιθέναι τῷ γεγεννηκότι θεῷ 0 .
θαυμάζω καὶ τὸν μετὰ σπουδῆς ἀπνευστὶ δραμόντα συντόνως ἱερὸν λόγον , „ ἵνα στῇ μέσος τῶν τεθνηκότων καὶ τῶν ζώντων ·
εὐθὺς “ γάρ φησι Μωυσῆς „ ἐκόπασεν ἡ θραῦσις “  Num .
ἀλλ οὐκ ἔμελλε κοπάσαι καὶ ἐπικουφίσαι τὰ περιθρύπτοντα καὶ καταγνύντα καὶ συντρίβοντα τὴν ἡμετέραν ψυχήν , διακρίναντος καὶ διατειχίσαντος τοῦ θεοφιλοῦς τοὺς ὁσίους , οἳ ζῶσιν ἀψευδῶς , ἀπὸ τῶν ἀνοσίων , οἳ τεθνήκασι πρὸς ἀλήθειαν , λογισμῶν ;
τῷ γὰρ ἐγγὺς εἶναι πολλάκις νοσούντων καὶ οἱ σφόδρα ὑγιαίνοντες ἐνδεξάμενοι τὴν ἐκείνων νόσον ἐμέλλησαν τελευτῆσαι .
τοῦτο δ ἀμήχανον ἔτι παθεῖν ἦν διαζευχθέντας ὅρῳ μέσῳ παγέντι δυνατωτάτῳ , ὃς τὰς ἐφόδους καὶ ἐπιδρομὰς τοῦ χείρονος μέρους ἀπὸ τοῦ βελτίονος ἀπώσει .
τεθαύμακα δὲ ἔτι μᾶλλον , ἐπειδὰν κατακούων τῶν λογίων ἀναδιδάσκωμαι , ὃν τρόπον εἰσῆλθεν ἡ νεφέλη μέση τῆς τε Αἰγυπτιακῆς καὶ τῆς Ἰσραηλιτικῆς στρατιᾶς  Exod .
ὑπὸ γὰρ τοῦ φιλοπαθοῦς καὶ ἀθέου τὸ ἐγκρατὲς καὶ θεοφιλὲς γένος οὐκέτ  εἴασε διώκεσθαι τὸ σκεπαστήριον καὶ σωτήριον τῶν φίλων , ἀμυντήριον δὲ καὶ κολαστήριον τῶν ἐχθρῶν ὅπλον , ἡ νεφέλη .
διανοίαις μὲν γὰρ ἀρετώσαις ἠρέμα σοφίαν ἐπιψεκάζει , τὴν ἀπαθῆ φύσει παντὸς κακοῦ , λυπραῖς δὲ καὶ ἀγόνοις ἐπιστήμης ἀθρόας κατανίφει τιμωρίας , κατακλυσμὸν φθορὰν οἰκτίστην ἐπιφέρουσα .
τῷ δὲ ἀρχαγγέλῳ καὶ πρεσβυτάτῳ λόγῳ δωρεὰν ἔδωκεν ἐξαίρετον ὁ τὰ ὅλα γεννήσας πατήρ , ἵνα μεθόριος στὰς τὸ γενόμενον διακρίνῃ τοῦ πεποιηκότος .
ὁ δ αὐτὸς ἱκέτης μέν ἐστι τοῦ θνητοῦ κηραίνοντος αἰεὶ πρὸς τὸ ἄφθαρτον , πρεσβευτὴς δὲ τοῦ ἡγεμόνος πρὸς τὸ ὑπήκοον 0 .
ἀγάλλεται δὲ ἐπὶ τῇ δωρεᾷ καὶ σεμνυνόμενος αὐτὴν ἐκδιηγεῖται φάσκων ·
„ κ ἀγὼ εἱστήκειν ἀνὰ μέσον κυρίου καὶ ὑμῶν “  Deut .
5 , 5  , οὔ τε ἀγένητος ὡς ὁ θεὸς ὢν οὔ τε γενητὸς ὡς ὑμεῖς , ἀλλὰ μέσος τῶν ἄκρων , ἀμφοτέροις ὁμηρεύων , παρὰ μὲν τῷ φυτεύσαντι πρὸς πίστιν τοῦ μὴ σύμπαν ἀφηνιάσαι ποτὲ καὶ ἀποστῆναι τὸ γεγονὸς ἀκοσμίαν ἀντὶ κόσμου ἑλόμενον , παρὰ δὲ τῷ φύντι πρὸς εὐελπιστίαν τοῦ μήποτε τὸν ἵλεω θεὸν περιιδεῖν τὸ ἴδιον ἔργον 0 1 2 .
ἐγὼ γὰρ ἐπικηρυκεύομαι τὰ εἰρηναῖα γενέσει παρὰ τοῦ καθαιρεῖν πολέμους ἐγνωκότος εἰρηνοφύλακος αἰεὶ θεοῦ .
διδάξας οὖν ἡμᾶς περὶ τῆς εἰς ἴσα τομῆς ὁ ἱερὸς λόγος καὶ πρὸς τὴν τῶν ἐναντίων ἐπιστήμην ἄγει φάσκων ὅτι τὰ τμήματα „ ἔθηκεν ἀντιπρόσωπα ἀλλήλοις “  Gen .
τῷ γὰρ ὄντι πάνθ ὅσα ἐν κόσμῳ σχεδὸν ἐναντία εἶναι πέφυκεν , ἀρκτέον δὲ ἀπὸ τῶν πρώτων 0 ·
θερμὸν ἐναντίον ψυχρῷ καὶ ξηρὸν ὑγρῷ καὶ κοῦφον βαρεῖ καὶ σκότος φωτὶ καὶ νὺξ ἡμέρᾳ , καὶ ἐν οὐρανῷ μὲν ἡ ἀπλανὴς τῇ πεπλανημένῃ φορᾷ , κατὰ δὲ τὸν ἀέρα αἰθρία νεφώσει , νηνεμία πνεύμασι , θέρει χειμών , ἔαρι μετόπωρον  τῷ μὲν γὰρ ἀνθεῖ , τῷ δὲ φθίνει τὰ  δ   ἔγγεια  , πάλιν ὕδατος τὸ γλυκὺ τῷ πικρῷ καὶ γῆς ἡ στεῖρα τῇ γονίμῳ 0 1 2 .
καὶ τ ἄλλα δὲ ἐναντία προῦπτα , σώματα ἀσώματα , ἔμψυχα ἄψυχα , λογικὰ ἄλογα , θνητὰ ἀθάνατα , αἰσθητὰ νοητά , καταληπτὰ ἀκατάληπτα , στοιχεῖα ἀποτελέσματα , ἀρχὴ τελευτή , γένεσις φθορά , ζωὴ θάνατος , νόσος ὑγεία , λευκὸν μέλαν , δεξιὰ εὐώνυμα , δικαιοσύνη ἀδικία , φρόνησις ἀφροσύνη , ἀνδρεία δειλία , σωφροσύνη ἀκολασία , ἀρετὴ κακία , καὶ τὰ τῆς ἑτέρας πάντα εἴδη τοῖς τῆς ἑτέρας εἴδεσι πᾶσι 0 1 2 ·
πάλιν γραμματικὴ ἀγραμματία , μουσικὴ ἀμουσία , παιδεία ἀπαιδευσία , συνόλως τέχνη ἀτεχνία , καὶ τὰ ἐν ταῖς τέχναις , φωνήεντα στοιχεῖα καὶ ἄφωνα , ὀξεῖς καὶ βαρεῖς φθόγγοι , εὐθεῖαι καὶ περιφερεῖς γραμμαί 0 ·
καὶ ἐν ζῴοις καὶ φυτοῖς ἄγονα γόνιμα , πολυτόκα ὀλιγοτόκα , ᾠοτόκα ζῳοτόκα , μαλάκεια ὀστρακόδερμα , ἄγρια ἥμερα , μονωτικὰ ἀγελαῖα 0 1 ·
καὶ πάλιν πενία πλοῦτος , δόξα ἀδοξία , δυσγένεια εὐγένεια , ἔνδεια περιουσία , πόλεμος εἰρήνη , νόμος ἀνομία , εὐφυΐα ἀφυΐα , ἀπονία πόνος , νεότης γῆρας , ἀδυναμία δύναμις , ἀσθένεια ῥώμη 0 1 2 .
καὶ τί δεῖ τὰ καθ ἕκαστον ἀναλέγεσθαι ἀπερίγραφα καὶ ἀπέρατ  ὄντα τῷ πλήθει ;
παγκάλως οὖν ὁ τῶν τῆς φύσεως ἑρμηνεὺς πραγμάτων , τῆς ἀργίας καὶ ἀμελετησίας ἡμῶν λαμβάνων οἶκτον ἑκάστοτ ἀφθόνως ἀναδιδάσκει , καθὰ καὶ | νῦν , τὴν ἀντιπρόσωπον ἑκάστων θέσιν οὐχ ὁλοκλήρων , ἀλλὰ τμημάτων ὑπαρχόντων 0 ·
ἓν γὰρ τὸ ἐξ ἀμφοῖν τῶν ἐναντίων , οὗ τμηθέντος γνώριμα τὰ ἐναντία 0 .
οὐ τοῦτ ἐστίν , ὅ φασιν Ἕλληνες τὸν μέγαν καὶ ἀοίδιμον παρ  αὐτοῖς Ἡράκλειτον κεφάλαιον τῆς αὑτοῦ προστησάμενον φιλοσοφίας αὐχεῖν ὡς ἐφ εὑρέσει καινῇ ;
παλαιὸν γὰρ εὕρεμα Μωυσέως ἐστὶ τὸ ἐκ τοῦ αὐτοῦ τὰ ἐναντία τμημάτων λόγον ἔχοντα ἀποτελεῖσθαι , καθάπερ ἐναργῶς ἐδείχθη .
ταῦτα μὲν οὖν καὶ ἐν ἑτέροις ἀκριβώσομεν .
ἄξιον δὲ καὶ ἐκεῖνο μὴ παρησυχασθῆναι 0 ·
τὰ γὰρ λεγόμενα διχοτομήματα τριῶν ζῴων δίχα διαιρεθέντων ἓξ ἐγένετο , ὡς ἕβδομον τὸν τομέα εἶναι λόγον , διαστέλλοντα τὰς τριάδας , μέσον αὐτὸν ἱδρυμένον .
τὸ παραπλήσιόν μοι δοκεῖ σαφέστατα μεμηνῦσθαι καὶ ἐπὶ τῆς ἱερᾶς λυχνίας ·
δεδημιούργηται γὰρ ἓξ καλαμίσκους ἔχουσα , τρεῖς ἑκατέρωθεν , ἑβδόμη δὲ αὐτὴ μέση , διαιροῦσα καὶ διακρίνουσα τὰς τριάδας 0 .
τορευτὴ γάρ ἐστι , τεχνικὸν καὶ δόκιμον θεῖον ἔργον , ἐξ ἑνὸς χρυσίου καθαροῦ  Exod .
τὸ γὰρ ἓν καὶ μόνον καὶ καθαρὸν ὄντως ἑβδομάδα τὴν ἀμήτορα γεγέννηκεν ἐξ ἑαυτοῦ μόνου , μὴ προσχρησάμενον ὕλῃ τὸ παράπαν .
χρυσὸν δ οἱ ἐγκωμιάζοντες πολλὰ μὲν καὶ ἄλλα λέγουσι τῶν εἰς ἔπαινον , δύο δὲ τὰ ἀνωτάτω , ἓν μέν , ὅτι ἰὸν οὐ παραδέχεται , ἕτερον δέ , ὅτι εἰς ὑμένας λεπτοτάτους ἀρραγὴς διαμένων ἐλαύνεταί τε καὶ χεῖται 0 1 .
σύμβολον οὖν εἰκότως μείζονος φύσεως γέγονε , ἣ ταθεῖσα καὶ κεχυμένη καὶ φθάσασα πάντῃ πλήρης ὅλη δι ὅλων ἐστίν , εὐαρμόστως καὶ τὰ ἄλλα συνυφήνασα .
περὶ τῆς προειρημένης λυχνίας ὁ τεχνίτης διαλεγόμενος πάλιν φησίν , ὅτι „ ἐκ τῶν καλαμίσκων εἰσὶν οἱ βλαστοὶ ἐξέχοντες , τρεῖς ἑκατέρωθεν , ἐξισούμενοι ἀλλήλοις ·
καὶ τὰ ἀνθέμια ἐν αὐτοῖς , ἵν ὦσιν ἐπ  αὐτῶν οἱ λύχνοι καὶ τὸ ἀνθέμιον τὸ ἕβδομον ἐπ ἄκρου τοῦ λαμπαδίου ἐπὶ τῆς κορυφῆς ἄνωθεν , στερεὸν ὅλον χρυσοῦν 0 ·
καὶ ἑπτὰ λύχνους ἐπ αὐτῆς χρυσοῦς “  Exod 0 .
ὥστε διὰ πολλῶν ἤδη κατασκευάζεσθαι , ὅτι ἑξὰς εἰς δύο τριάδας ὑπὸ μέσου τοῦ ἑβδόμου λόγου διῄρηται , καθάπερ ἔχει νυνί 0 ·
πᾶσα γὰρ ἡ λυχνία σὺν τοῖς ὁλοσχερεστάτοις μέρεσιν αὐτῆς , ἃ ἕξ ἐστιν , ἐπάγη , λαμπαδίων ἑπτά , ἀνθεμίων ἑπτά , λύχνων ἑπτά 0 .
διαιροῦνται δὲ οἱ μὲν ἓξ λύχνοι τῷ ἑβδόμῳ , τὰ δὲ ἀνθέμια ὁμοίως τῷ μέσῳ καὶ τὰ λαμπάδια τὸν αὐτὸν τρόπον ὑπὸ τοῦ ἑβδόμου καὶ μέσου , οἱ δὲ ἓξ καλαμίσκοι καὶ οἱ ἐκπεφυκότες ἴσοι βλαστοὶ ὑπ αὐτοῦ τοῦ στελέχους τῆς ἑβδόμης 0 1 .
πολὺν δ ὄντα τὸν περὶ ἑκάστου λόγον ὑπερθετέον εἰσαῦθις .
τοσοῦτο δὲ αὐτὸ μόνον ὑπομνηστέον , ὅτι τῆς κατ οὐρανὸν τῶν ἑπτὰ πλανήτων χορείας μίμημά ἐστιν ἡ ἱερὰ λυχνία καὶ οἱ ἐπ αὐτῆς ἑπτὰ λύχνοι .
ἐρήσεταί τις ἴσως ·
ὅτι , φήσομεν , ὅνπερ τρόπον οἱ λύχνοι , οὕτως καὶ τῶν πλανήτων ἕκαστος φωσφορεῖ 0 ·
λαμπρότατοι γὰρ ὄντες αὐγοειδεστάτας ἄχρι γῆς ἀποστέλλουσιν ἀκτῖνας , διαφερόντως δ ὁ μέσος τῶν ἑπτά , ἥλιος 0 .
μέσον δ αὐτὸν οὐ μόνον ἐπεὶ μέσην ἐπέχει χώραν , ὡς ἠξίωσάν τινες , καλῶ , ἀλλ ὅτι καὶ θεραπεύεσθαι καὶ δορυφορεῖσθαι πρὸς ὑπασπιζόντων ἑκατέρωθεν ἀξιώματος ἕνεκα καὶ μεγέθους καὶ ὠφελειῶν , ἃς τοῖς ἐπιγείοις ἅπασι παρέχει , δίκαιος ἄλλως ἐστί .
τὴν δὲ τῶν πλανήτων τάξιν ἄνθρωποι παγίως μὴ κατειληφότες  τί δ ἄλλο τῶν κατ οὐρανὸν ἴσχυσαν κατανοῆσαι βεβαίως ;
εἰκοτολογοῦσιν , ἄριστα δ ἐμοὶ στοχάζεσθαι δοκοῦσιν οἱ τὴν μέσην ἀπονενεμηκότες ἡλίῳ τάξιν , τρεῖς μὲν ὑπὲρ αὐτὸν καὶ μετ αὐτὸν τοὺς ἴσους εἶναι λέγοντες , ὑπὲρ αὐτὸν μὲν φαίνοντα , φαέθοντα , πυρόεντα , εἶθ ἥλιον , μετ αὐτὸν δὲ στίλβοντα , φωσφόρον , τὴν ἀέρος γείτονα σελήνην .
ἐπίγειον οὖν βουληθεὶς ἀρχετύπου τῆς κατ οὐρανὸν σφαίρας ἑπταφεγγοῦς μίμημα παρ ἡμῖν ὁ τεχνίτης γενέσθαι πάγκαλον ἔργον προσέταξε , τὴν λυχνίαν , δημιουργηθῆναι .
δέδεικται δὲ καὶ ἡ πρὸς ψυχὴν ἐμφέρεια αὐτῆς ·
ψυχὴ γὰρ τριμερὴς μέν ἐστι , δίχα δὲ ἕκαστον τῶν μερῶν , ὡς ἐδείχθη , τέμνεται , μοιρῶν δὲ γενομένων ἓξ ἕβδομος εἰκότως τομεὺς ἦν ἁπάντων ὁ ἱερὸς καὶ θεῖος λόγος .
ἄξιον δὲ μη δ ἐκεῖνο παρησυχασθῆναι 0 ·
τριῶν ὄντων ἐν τοῖς ἁγίοις σκευῶν , λυχνίας , τραπέζης , θυμιατηρίου , τὸ μὲν θυμιατήριον εἰς τὴν ὑπὲρ τῶν στοιχείων εὐχαριστίαν ἀνάγεται , ὡς ἐδείχθη πρότερον , ἐπεὶ καὶ αὐτὸ μοίρας ἔχει τῶν τεττάρων , γῆς μὲν τὰ ξύλα , ὕδατος δὲ τὰ ἐπιθυμιώμενα  πρότερον γὰρ τηκόμενα εἰς λιβάδας αὖθις ἀναλύεται  , τὸν δὲ ἀτμὸν ἀέρος , πυρὸς δὲ τὸ ἐξαπτόμενον  καὶ ἡ σύνθεσις δὲ λιβανωτοῦ καὶ χαλβάνης ὄνυχός τε καὶ στακτῆς  Exod 0 1 2 .
30 , 34  τῶν στοιχείων σύμβολον  , ἡ δὲ τράπεζα εἰς τὴν ὑπὲρ τῶν θνητῶν ἀποτελεσμάτων εὐχαριστίαν  ἄρτοι γὰρ καὶ σπονδεῖα ἐπιτίθενται αὐτῇ  Num 0 .
4 , 7  , οἷς ἀνάγκη χρῆσθαι τὰ τῆς τροφῆς δεόμενα  , ἡ δὲ λυχνία εἰς τὴν ὑπὲρ τῶν κατ οὐρανὸν ἁπάντων , ἵνα μηδὲν μέρος τοῦ κόσμου δίκην ἀχαριστίας ὄφλῃ , ἀλλ εἰδῶμεν ὅτι πάντα τὰ μέρη τὰ κατ αὐτὸν εὐχαριστεῖ , τὰ στοιχεῖα , τὰ ἀποτελέσματα , οὐ τὰ ἐπὶ γῆς μόνον , ἀλλὰ καὶ τὰ ἐν οὐρανῷ 0 1 .
ἄξιον δὲ σκέψασθαι , διὰ τί τῆς τραπέζης καὶ τοῦ θυμιατηρίου τὰ μέτρα δηλώσας τῆς λυχνίας οὐδὲν ἀνέγραψε 0 ·
μήποτε δι  ἐκεῖνο , ὅτι τὰ μὲν στοιχεῖα καὶ τὰ θνητὰ ἀποτελέσματα , ὧν ἡ τράπεζα καὶ τὸ θυμιατήριον σύμβολα , μεμέτρηται περατωθέντα ὑπ  οὐρανοῦ  ἀεὶ γὰρ τὸ περιέχον τοῦ περιεχομένου μέτρον  , ὁ δ  οὐρανός , οὗ σύμβολόν ἐστιν ἡ λυχνία , ἀπειρομεγέθης ἐστί 0 1 .
περιέχεται γὰρ ὑπ οὐδενὸς σώματος , οὔ τε ἰσομεγέθους αὐτῷ οὔ τε ἀπείρου , ἀλλ  οὐδ  ὑπὸ κενοῦ κατὰ Μωυσῆν διὰ τὴν ἐν τῇ ἐκπυρώσει μυθευομένην τερατολογίαν ·
ἔστι δὲ ὅρος αὐτοῦ ὁ θεός , ἡνίοχος καὶ κυβερνήτης αὐτοῦ .
ὥσπερ οὖν ἀπερίληπτον τὸ ὄν , οὕτως καὶ τὸ ὁριζόμενον ὑπ  αὐτοῦ μέτροις τοῖς εἰς τὴν ἡμετέραν ἐπίνοιαν ἥκουσιν οὐ μεμέτρηται , καὶ τάχα ἐπεὶ κυκλοτερὴς ὢν καὶ ἄκρως εἰς σφαῖραν ἀποτετορνευμένος μήκους καὶ πλάτους οὐ μετέχει 0 .
Εἰπὼν οὖν τὰ πρέποντα περὶ τούτων ἐπιλέγει ·
„ τὰ δὲ ὄρνεα οὐ διεῖλεν “  Gen .
15 , 10  , ὄρνεα καλῶν τοὺς πτηνοὺς καὶ πεφυκότας μετεωροπολεῖν δύο λόγους , ἕνα μὲν ἀρχέτυπον τὸν ὑπὲρ ἡμᾶς , ἕτερον δὲ μίμημα τὸν καθ ἡμᾶς ὑπάρχοντα 0 .
καλεῖ δὲ Μωυσῆς τὸν μὲν ὑπὲρ ἡμᾶς εἰκόνα θεοῦ , τὸν δὲ καθ ἡμᾶς τῆς εἰκόνος ἐκμαγεῖον .
„ ἐποίησε “ γάρ φησιν „ ὁ θεὸς τὸν ἄνθρωπον “ οὐχὶ εἰκόνα θεοῦ , ἀλλὰ „ κατ  εἰκόνα “  Gen .
ὥστε τὸν καθ ἕκαστον ἡμῶν νοῦν , ὃς δὴ κυρίως καὶ πρὸς ἀλήθειαν ἄνθρωπός ἐστι , τρίτον εἶναι τύπον ἀπὸ τοῦ πεποιηκότος , τὸν δὲ μέσον παράδειγμα μὲν τούτου , ἀπεικόνισμα δὲ ἐκείνου 0 1 2 .
φύσει δὲ ἄτμητος ὁ ἡμέτερος γέγονε νοῦς .
τὸ μὲν γὰρ ἄλογον ψυχῆς μέρος ἑξαχῆ διελὼν ὁ δημιουργὸς ἑπτὰ μοίρας εἰργάζετο , ὅρασιν , ἀκοήν , γεῦσιν , ὄσφρησιν , ἁφήν , φωνήν , γόνιμον , τὸ δὲ λογικόν , ὃ δὴ νοῦς ὠνομάσθη , ἄσχιστον εἴασε κατὰ τὴν τοῦ παντὸς ὁμοιότητα οὐρανοῦ .
καὶ γὰρ ἐν τούτῳ λόγος ἔχει τὴν μὲν ἐξωτάτω καὶ ἀπλανῆ σφαῖραν ἄτμητον φυλαχθῆναι , τὴν δ ἐντὸς ἑξαχῆ τμηθεῖσαν ἑπτὰ κύκλους τῶν λεγομένων πλανήτων ἀποτελέσαι ·
ὃ γάρ , οἶμαι , ἐν ἀνθρώπῳ ψυχή , τοῦτο οὐρανὸς ἐν κόσμῳ 0 1 .
τὰς οὖν νοερὰς καὶ λογικὰς δύο φύσεις , τήν τε ἐν ἀνθρώπῳ καὶ τὴν ἐν τῷ παντί , συμβέβηκεν ὁλοκλήρους καὶ ἀδιαιρέτους εἶναι .
„ τὰ δὲ ὄρνεα οὐ διεῖλε .
“ περιστερᾷ μὲν οὖν ὁ ἡμέτερος νοῦς , ἐπειδὴ τιθασὸν καὶ σύντροφον ἡμῖν ἐστι τὸ ζῷον , εἰκάζεται , τῷ δὲ τούτου παραδείγματι ἡ τρυγών 0 ·
ὁ γὰρ θεοῦ λόγος φιλέρημος καὶ μονωτικός , ἐν ὄχλῳ τῷ τῶν γεγονότων καὶ φθαρησομένων οὐχὶ φυρόμενος 0 .
ἀλλ ἄνω φοιτᾶν εἰθισμένος ἀεὶ καὶ ἑνὶ ὀπαδὸς εἶναι μόνῳ μεμελετηκώς .
ἄτμητοι μὲν οὖν αἱ δύο φύσεις , ἥ τε ἐν ἡμῖν τοῦ λογισμοῦ καὶ ἡ ὑπὲρ ἡμᾶς τοῦ θείου λόγου , ἄτμητοι δὲ οὖσαι μυρία ἄλλα τέμνουσιν 0 .
ὅ τε γὰρ θεῖος λόγος τὰ ἐν τῇ φύσει διεῖλε καὶ διένειμε πάντα , ὅ τε ἡμέτερος νοῦς , ἅττ ἂν παραλάβῃ νοητῶς πράγματά τε καὶ σώματα , εἰς ἀπειράκις ἄπειρα διαιρεῖ μέρη καὶ τέμνων οὐδέποτε λήγει .
τοῦτο δὲ συμβαίνει διὰ τὴν πρὸς τὸν ποιητὴν καὶ πατέρα τῶν ὅλων ἐμφέρειαν .
τὸ γὰρ θεῖον ἀμιγές , ἄκρατον , ἀμερέστατον ὑπάρχον ἅπαντι τῷ κόσμῳ γέγονεν αἴτιον μίξεως , κράσεως , διαιρέσεως , πολυμερείας ·
ὥστε εἰκότως καὶ τὰ ὁμοιωθέντα , νοῦς τε ὁ ἐν ἡμῖν καὶ ὁ ὑπὲρ ἡμᾶς , ἀμερεῖς καὶ ἄτμητοι ὑπάρχοντες διαιρεῖν καὶ διακρίνειν ἕκαστα τῶν ὄντων ἐρρωμένως δυνήσονται .
λαλήσας οὖν περὶ τῶν ἀτμήτων καὶ ἀδιαιρέτων ὀρνέων φησὶν ἑξῆς ·
„ κατέβη δὲ ὄρνεα ἐπὶ τὰ σώματα , τὰ διχοτομήματα “  Gen .
15 , 11  , ὁμωνυμίᾳ μὲν χρησάμενος , τὴν δὲ πραγματικὴν διαμάχην ἐναργέστατα τοῖς ὁρᾶν δυναμένοις διασυνιστάς ·
παρὰ φύσιν γάρ ἐστι τὸ καταβαίνειν ὄρνεα , τοῦ μετεωροπολεῖν ἕνεκα πτερωθέντα .
καθάπερ γὰρ τοῖς χερσαίοις οἰκειότατον χωρίον γῆ καὶ μάλιστα τοῖς ἑρπετοῖς , ἃ μη δ ὑπὲρ αὐτῆς ἰλυσπώμενα ἀνέχεται , φωλεοὺς δὲ καὶ καταδύσεις ζητεῖ τὸν ἄνω χῶρον ἀποδιδράσκοντα διὰ τὴν πρὸς τὰ κάτω συγγένειαν , τὸν αὐτὸν τρόπον καὶ τοῖς πτηνοῖς ὁ ἀὴρ ἐνδιαίτημα οἰκεῖον , κούφοις διὰ τὴν πτέρωσιν ὁ φύσει κοῦφος 0 1 .
ὅταν οὖν τὰ ἀεροπόρα αἰθεροβατεῖν ὀφείλοντα καταβαίνῃ , πρὸς χέρσον ἀφικνούμενα τῷ κατὰ φύσιν ἀδυνατεῖ χρῆσθαι βίῳ .
τ οὐναντίον δὲ Μωυσῆς καὶ ὅσα τῶν ἑρπετῶν ἄνω δύναται πηδᾶν οὐ μετρίως ἀποδέχεται ·
„ ταῦτα φάγεσθε ἀπὸ τῶν ἑρπετῶν τῶν πετεινῶν , ἃ πορεύεται ἐπὶ τεσσάρων , ἃ ἔχει σκέλη ἀνωτέρω τῶν ποδῶν , ὥστε πηδᾶν ἐν αὐτοῖς ἀπὸ τῆς γῆς “  Lev .
ταῦτα δ  ἐστὶ σύμβολα ψυχῶν , ὅσαι τρόπον ἑρπετῶν προσερριζωμέναι τῷ γηίνῳ σώματι καθαρθεῖσαι μετεωροπολεῖν ἰσχύουσιν , οὐρανὸν ἀντικαταλλαξάμεναι γῆς καὶ φθορᾶς ἀθανασίαν .
πάσης οὖν βαρυδαιμονίας ἀναπεπλῆσθαι νομιστέον ἐκείνας , αἵτινες ἐν ἀέρι καὶ αἰθέρι τῷ καθαρωτάτῳ τραφεῖσαι μετανέστησαν τὸν θείων ἀγαθῶν κόρον οὐ δυνηθεῖσαι φέρειν ἐπὶ τὸ θνητῶν καὶ κακῶν χωρίον γῆν .
ἐπιφοιτῶσι δ ἔννοιαι μυρίαι περὶ μυρίων πραγμάτων ὅσων , αἱ μὲν ἑκούσιοι , αἱ δὲ κατ ἄγνοιαν , οὐδὲν διαφέρουσαι πτηνῶν , αἷς τὰ κατιόντα ἐξωμοίωσεν ὄρνεα 0 1 .
τῶν δὲ ἐννοιῶν ἡ μὲν ἄνω φορὰ τὴν ἀμείνω τάξιν ἔλαχε συνοδοιπορούσης ἀρετῆς τῆς πρὸς τὸν θεῖον καὶ οὐράνιον χορὸν ἀγούσης , τὴν χείρω δὲ ἡ κάτω κακίας ἀφηγουμένης καὶ ἀντισπώσης βίᾳ 0 .
δηλοῖ δὲ καὶ τὰ ὀνόματα οὐχ ἥκιστα τὴν τῶν τόπων ἐναντιότητα ·
ἀρετὴ μὲν γὰρ οὐ μόνον παρὰ τὴν αἵρεσιν ὠνομάσθη , ἀλλὰ καὶ παρὰ τὴν ἄρσιν  αἴρεται γὰρ καὶ μετεωρίζεται διὰ τὸ αἰεὶ τῶν ὀλυμπίων ἐρᾶν  , κακία δὲ ἀπὸ τοῦ κάτω κεχωρηκέναι καὶ καταπίπτειν τοὺς χρωμένους αὐτῇ βιάζεσθαι 0 .
τὰ γοῦν πολέμια τῆς ψυχῆς ἐννοήματα ἐπιποτώμενα καὶ ἐπιφοιτῶντα κάτεισι μὲν αὐτά , καταβάλλει δὲ καὶ τὴν διάνοιαν αἰσχρῶς ἐπιφερόμενα σώμασι καὶ πράγμασιν αἰσθητοῖς οὐ νοητοῖς , ἀτελέσιν οὐχ ὁλοκλήροις , ἐφθαρμένοις οὐχὶ τοῖς ζῶσιν .
οὐ γὰρ μόνον σώμασιν , ἀλλὰ καὶ σωμάτων δίχα διαιρεθέντων τμήμασιν ἐπιφοιτᾷ ·
τὰ δ οὕτως διαιρεθέντα ἀμήχανον ἁρμονίαν δέξασθαι καὶ ἕνωσιν , τῶν πνευματικῶν τόνων , οἳ συμφυέστατος δεσμὸς ἦσαν , διακοπέντων 0 .
εἰσηγεῖται δὲ γνώμην ἀληθεστάτην διδάσκων , ὅτι δικαιοσύνη μὲν καὶ πᾶσα ἀρετὴ ψυχῆς , ἀδικία δὲ καὶ πᾶσα κακία σώματος ἐρῶσι , καὶ ὅτι τὰ τῷ ἑτέρῳ φίλα τῷ ἑτέρῳ πάντως ἐχθρά ἐστι , καθὰ καὶ νῦν 0 1 ·
αἰνιττόμενος γὰρ τοὺς ψυχῆς πολεμίους ὄρνεα εἰσήγαγε γλιχόμενα ἐμπλέκεσθαι καὶ ἐμφύεσθαι σώμασι καὶ σαρκῶν ἐμφορεῖσθαι , ὧν τὰς ἐφόδους καὶ ἐπιδρομὰς ἐπισχεῖν βουληθεὶς ὁ ἀστεῖος λέγεται αὐτοῖς συγκαθίσαι  Gen .
15 , 11  , οἷα πρόεδρός τις ἢ πρόβουλος ὤν 0 .
ἐπειδὴ γὰρ καὶ τὰ οἰκεῖα ὑπὸ ἐμφυλίου στάσεως διειστήκει καὶ τὰ ἐχθρὰ στίφη διεφέρετο , βουλὴν ἁπάντων συναγαγὼν ἐσκόπει περὶ τῶν διαφόρων , ἵν  , εἰ δύναιτο , πειθοῖ χρώμενος καὶ τὸν ξενικὸν πόλεμον καταλύσαι καὶ τὴν ἐμφύλιον ταραχὴν ἀνέλοι .
τοὺς μὲν γὰρ ὥσπερ νέφος ἐπιρράξαντας ἀκαταλλάκτως ἔχοντας λυσιτελὲς ἦν ἀποσκεδάσαι , τοῖς δὲ τὴν παλαιὰν συγγένειαν οἰκειώσασθαι 0 .
δυσμενεῖς μὲν οὖν ἄσπονδοι καὶ ἀκατάλλακτοι γράφονται ψυχῆς ἀφροσύναι καὶ ἀκολασίαι δειλίαι τε καὶ ἀδικίαι καὶ ὅσαι ἄλλαι ἐκ πλεοναζούσης ὁρμῆς εἰώθασι φύεσθαι ἄλογοι ἐπιθυμίαι , σκιρτῶσαι καὶ ἀπαυχενίζουσαι καὶ τὸν εὐθὺν δρόμον τῆς διανοίας ἐπέχουσαι , πολλάκις δὲ καὶ τὸ σύμπαν αὐτῆς σχῆμα σπαράττουσαί τε καὶ καταβάλλουσαι .
τὰ δὲ τῶν ἐνσπόνδων εἶναι δυναμένων προσκρούσματα τοιαῦτά ἐστιν , ὁποίας εἶναι συμβέβηκε τὰς σοφιστῶν δογματικὰς ἔριδας ·
ᾗ μὲν γὰρ πρὸς ἓν ἀπονεύουσι τέλος , θεωρίαν τῶν τῆς φύσεως πραγμάτων , λέγοιντ ἂν εἶναι φίλοι , ᾗ δ  οὐχ ὁμογνωμονοῦσιν ἐν ταῖς κατὰ μέρος ζητήσεσιν , ἐμφυλίῳ στάσει χρῆσθαι , ὥσπερ οἱ ἀγένητον εἶναι λέγοντες τὸ πᾶν τοῖς γένεσιν εἰσηγουμένοις αὐτοῦ , καὶ πάλιν οἱ φθαρήσεσθαι τοῖς φθαρτὸν μὲν εἶναι φύσει , μηδέποτε δὲ φθαρησόμενον διὰ τὸ κραταιοτέρῳ δεσμῷ , τῇ τοῦ πεποιηκότος βουλήσει , συνέχεσθαι , καὶ οἱ μηδὲν εἶναι ὁμολογοῦντες ἀλλὰ πάντα γίνεσθαι τοῖς ὑπολαμβάνουσι τ ἀναντία , καὶ οἱ πάντων χρημάτων ἄνθρωπον μέτρον εἶναι διεξιόντες τοῖς τὰ αἰσθήσεως καὶ τὰ διανοίας κριτήρια συγχέουσι , καὶ συνόλως οἱ πάντα ἀκατάληπτα εἰσηγούμενοι τοῖς γνωρίζεσθαι πάμπολλα φάσκουσιν 0 1 2 .
καὶ ἥλιος μέντοι καὶ σελήνη καὶ ὁ σύμπας οὐρανός , γῆ τε καὶ ἀὴρ καὶ ὕδωρ , τά τε ἐξ αὐτῶν σχεδὸν πάντα τοῖς σκεπτικοῖς ἔριδας καὶ φιλονεικίας παρεσχήκασιν , οὐσίας καὶ ποιότητας , μεταβολάς τε αὖ καὶ τροπὰς καὶ γενέσεις , ἔτι δὲ φθορὰς αὐτῶν ἀναζητοῦσιν ·
μεγέθους τε πέρι καὶ κινήσεως τῶν κατ οὐρανὸν οὐ πάρεργον ποιούμενοι τὴν ἔρευναν ἑτεροδοξοῦσιν οὐ συμφερόμενοι , μέχρις ἂν ὁ μαιευτικὸς ὁμοῦ καὶ δικαστικὸς ἀνὴρ συγκαθίσας θεάσηται τὰ τῆς ἑκάστου γεννήματα ψυχῆς καὶ τὰ μὲν οὐκ ἄξια τροφῆς ἀπορρίψῃ , τὰ δ ἐπιτήδεια διασώσῃ καὶ προνοίας τῆς ἁρμοττούσης ἀξιώσῃ .
τὰ δὲ κατὰ τὴν φιλοσοφίαν μεστὰ διαφωνίας γέγονε τὸν πιθανὸν καὶ στοχαστικὸν νοῦν τῆς ἀληθείας ἀποδιδρασκούσης ·
τὸ γὰρ δυσεύρετον καὶ δυσθήρατον αὐτῆς τὰς λογικάς , ὡς οἶμαι , στάσεις ἐγέννησε .
„ Περὶ δὲ ἡλίου “ φησί „ δυσμὰς ἔκστασις ἐπέπεσεν τῷ Ἀβραάμ , καὶ ἰδοὺ φόβος σκοτεινὸς μέγας ἐπιπίπτει αὐτῷ “  Gen .
ἔκστασις ἡ μέν ἐστι λύττα μανιώδης παράνοιαν ἐμποιοῦσα κατὰ γῆρας ἢ μελαγχολίαν ἤ τινα ὁμοιότροπον ἄλλην αἰτίαν , ἡ δὲ σφοδρὰ κατάπληξις ἐπὶ τοῖς ἐξαπιναίως καὶ ἀπροσδοκήτως συμβαίνειν εἰωθόσιν , ἡ δὲ ἠρεμία διανοίας , εἰ δὴ πέφυκέ ποτε ἡσυχάζειν , ἡ δὲ πασῶν ἀρίστη ἔνθεος κατοκωχή τε καὶ μανία , ᾗ τὸ προφητικὸν γένος χρῆται 0 1 2 .
τῆς μὲν οὖν πρώτης ἐν ταῖς ἐν Ἐπινομίδι γραφείσαις ἀραῖς διαμέμνηται  παραπληξίαν γάρ φησι καὶ ἀορασίαν καὶ ἔκστασιν διανοίας καταλήψεσθαι τοὺς ἀσεβοῦντας , ὡς μηδὲν διοίσειν τυφλῶν ἐν μεσημβρίᾳ καθάπερ ἐν βαθεῖ σκότῳ ψηλαφώντων  Deut 0 .
29   , τῆς δὲ δευτέρας πολλαχοῦ  „ ἐξέστη “ γάρ φησιν „ Ἰσαὰκ ἔκστασιν μεγάλην , καὶ εἶπε ·
τίς οὖν ὁ θηρεύσας μοι θήραν καὶ ἐνεγκών μοι , καὶ ἔφαγον ἀπὸ πάντων πρὸ τοῦ σὲ ἐλθεῖν , καὶ εὐλόγησα αὐτόν 0 ;
καὶ εὐλογημένος ἔστω “  Gen .
27 , 33  , καὶ ἐπὶ τοῦ Ἰακὼβ ἀπιστοῦντος τοῖς λέγουσιν , ὅτι „ ζῇ Ἰωσὴφ καὶ ἄρχει πάσης γῆς Αἰγύπτου “ 0 ·
„ ἐξέστη “ γάρ φησι „ τῇ διανοίᾳ , οὐ γὰρ ἐπίστευσεν αὐτοῖς “  Gen .
45 , 26  , καὶ ἐν Ἐξαγωγῇ κατὰ τὴν ἐκκλησίαν 0 ·
„ τὸ γὰρ ὄρος “ φησί „ τὸ Σινὰ ἐκαπνίζετο ὅλον διὰ τὸ καταβεβηκέναι τὸν θεὸν ἐπ αὐτὸ ἐν πυρί , καὶ ἀνέβαινεν ὁ καπνὸς ὡσεὶ ἀτμὶς καμίνου ·
καὶ ἐξέστη πᾶς ὁ λαὸς σφόδρα “  Exod .
19 , 18  , καὶ ἐν τῷ Λευιτικῷ κατὰ τὴν τῶν ἱερῶν τελείωσιν ἡμέρᾳ τῇ ὀγδόῃ , ὁπότε „ ἐξῆλθε πῦρ ἀπ οὐρανοῦ καὶ κατέφαγε τὰ ἐπὶ τοῦ θυσιαστηρίου , τά τε ὁλοκαυτώματα καὶ τὰ στέατα “ 0 ·
λέγεται γὰρ εὐθύς ·
„ καὶ εἶδε πᾶς ὁ λαὸς καὶ ἐξέστη , καὶ ἔπεσαν ἐπὶ πρόσωπον “  Lev .
ἡ γὰρ τοιαύτη ἔκστασις πτόησιν καὶ δεινὴν κατάπληξιν ἐμποιεῖ   ἀλλ  οὐκ ἄξιον θαυμάσαι καὶ ἐπὶ τοῦ Ἠσαῦ , ὅτι εἰδὼς κυνηγεῖν ἀεὶ θηρεύεται καὶ πτερνίζεται τὴν τέχνην ἐπὶ βλάβῃ κτησάμενος , οὐκ ὠφελείᾳ , θηρεύειν δὲ οὐδέποτε ἐσπούδασε , καὶ ἐπὶ τοῦ Ἰακώβ , ὅτι θηρεύει μὴ μαθών , ἀλλὰ φύσει κινούμενος τὸ πάθος , καὶ φέρει τῷ δοκιμαστῇ , ὃς εἰ δοκιμόν ἐστι διαγνώσεται , διὸ ἀπὸ πάντων φάγεται  Gen 0 .
πάντα γὰρ τὰ τῆς ἀσκήσεως ἐδώδιμα καθέστηκεν , ἡ ζήτησις , ἡ σκέψις , ἡ ἀνάγνωσις , ἡ ἀκρόασις , ἡ προσοχή , ἡ ἐγκράτεια , ἡ ἐξαδιαφόρησις τῶν ἀδιαφόρων .
ἀπὸ πάντων δὲ τὰς ἀπαρχὰς δήπουθεν ἔφαγεν , ἀλλ οὐ πάντα ·
ἔδει γὰρ ὑπολείπεσθαι καὶ τῷ ἀσκητῇ τροφὰς οἰκείας ὡς ἆθλα 0 .
„ πρὸ τοῦ σὲ ἐλθεῖν “ φυσικῶς 0 ·
ἐὰν γὰρ ἔλθῃ τὸ πάθος εἰς τὴν ψυχήν , οὐκ ἀπολαύσομεν ἐγκρατείας ·
ἐλέγχει δὲ καὶ τὸν φαῦλον ὡς βραδὺν καὶ ὀκνηρὸν καὶ μελλητὴν πρὸς τὰ παιδείας ἔργα , ἀλλ οὐ πρὸς τὰ ἀκολασίας 0 .
ἐργοδιώκτας οὖν Αἴγυπτος ἔχει πρὸς τὴν τῶν παθῶν ἐπισπεύδοντας ἀπόλαυσιν , Μωυσῆς δ ἔμπαλιν μετὰ σπουδῆς παραγγέλλει τὸ Πάσχα ἐσθίειν , τὴν ἀπὸ τούτων διάβασιν εὐωχεῖθαι .
καὶ ὁ Ἰούδας φησίν ·
„ εἰ μὴ γὰρ ἐβραδύναμεν , ἤδη ἂν ὑπεστρέψαμεν δίς “  Gen .
43 , 10  , οὔ φησι κατέβημεν εἰς Αἴγυπτον , ἀλλ ἐκεῖθεν ἐπανεσώθημεν .
εἰκότως καὶ Ἰακὼβ τεθαύμακεν , εἰ ἔτι ὁ ἐν σώματι νοῦς , Ἰωσήφ , ζῇ πρὸς ἀρετὴν καὶ ἄρχει  Gen .
45 , 26  τοῦ σώματος , ἀλλ οὐκ ἄρχεται πρὸς αὐτοῦ .
καὶ τ ἄλλα ἐπιὼν ἄν τις ὑποδείγματα τ ἀληθὲς ἰχνεύειν δυνηθείη .
πρόκειται δ οὐ περὶ τούτων νῦν ἀκριβολογεῖσθαι , διὸ ἐπὶ τὰ ἑξῆς τρεπτέον  , τῆς δὲ τρίτης ἐν οἷς τὰ περὶ τὴν τῆς γυναικὸς γένεσιν φιλοσοφεῖ  „ ἐπέβαλε γὰρ ὁ θεὸς “ φησίν „ ἔκστασιν ἐπὶ τὸν Ἀδάμ , καὶ ὕπνωσεν “  Gen .
2 , 21  , ἔκστασιν τὴν ἡσυχίαν καὶ ἠρεμίαν τοῦ νοῦ παραλαμβάνων ·
ὕπνος γὰρ νοῦ ἐγρήγορσίς ἐστιν αἰσθήσεως , καὶ γὰρ ἐγρήγορσις διανοίας αἰσθήσεως ἀπραξία  , τῆς δὲ τετάρτης ὃ νῦν σκοποῦμεν 0 1 ·
„ περὶ δὲ ἡλίου δυσμὰς ἔκστασις ἐπέπεσεν τῷ Ἀβραάμ “ ·
ἐνθουσιῶντος καὶ θεοφορήτου τὸ πάθος 0 .
ἀλλ οὐχὶ τοῦτο μόνον διασυνίστησιν αὐτὸν προφήτην , ἀλλὰ καὶ γράμμα ῥητὸν ἐστηλιτευμένον ἐν ἱεραῖς βίβλοις , ἡνίκα τις ἐπεχείρησε τὴν ἐκ φύσεως ἄρχουσαν ἀρετήν , Σάρραν , αὐτοῦ διοικίζειν , ὡς οὐκ ἴδιον σοφοῦ καὶ μόνου κτῆμα , ἀλλὰ παντὸς τοῦ φρόνησιν ἐπιμορφάζοντος 0 .
„ ἀπόδος “ γάρ φησι „ τὴν γυναῖκα τῷ ἀνθρώπῳ , ὅτι προφήτης ἐστὶ καὶ προσεύξεται περὶ σοῦ , καὶ ζήσεις “  Gen .
παντὶ δὲ ἀστείῳ προφητείαν ὁ ἱερὸς λόγος μαρτυρεῖ ·
προφήτης γὰρ ἴδιον μὲν οὐδὲν ἀποφθέγγεται , ἀλλότρια δὲ πάντα ὑπηχοῦντος ἑτέρου ·
φαύλῳ δ οὐ θέμις ἑρμηνεῖ γενέσθαι θεοῦ , ὥστε κυρίως μοχθηρὸς οὐδεὶς ἐνθουσιᾷ , μόνῳ δὲ σοφῷ ταῦτ ἐφαρμόττει , ἐπεὶ καὶ μόνος ὄργανον θεοῦ ἐστιν ἠχεῖον , κρουόμενον καὶ πληττόμενον ἀοράτως ὑπ αὐτοῦ 0 .
πάντας γοῦν ὁπόσους ἀνέγραψε δικαίους κατεχομένους καὶ προφητεύοντας εἰσήγαγεν .
ὁ Νῶε δίκαιος 0 ·
ἆρ οὐ καὶ εὐθὺς προφήτης 0 ;
ἢ τὰς εὐχὰς καὶ κατάρας ἃς ἐπὶ ταῖς αὖθις γενεαῖς ἐποιήσατο  Gen 0 .
ἔργων ἀληθείᾳ βεβαιωθείσας οὐ κατεχόμενος ἐθέσπισε ;
τί δὲ Ἰσαάκ 0 ;
τί δὲ Ἰακώβ 0 ;
καὶ γὰρ οὗτοι διά τε ἄλλων πολλῶν καὶ μάλιστα διὰ τῶν εἰς τοὺς ἐκγόνους προσρήσεων ὁμολογοῦνται προφητεῦσαι .
τὸ γὰρ „ συνάχθητε , ἵνα ἀπαγγείλω τί ἀπαντήσεται ὑμῖν ἐπ ἐσχάτῳ τῶν ἡμερῶν “  Gen 0 .
49 , 1  ἐνθουσιῶντος ἦν ·
ἡ γὰρ τῶν μελλόντων κατάληψις ἀνοίκειος ἀνθρώπῳ 0 .
τί δὲ Μωυσῆς 0 ;
οὐ προφήτης ᾄδεται πανταχοῦ ;